Document ID: 32001D0040

Odločba Komisije
z dne 22. decembra 2000
o spremembi Odločbe 97/296/ES o seznamu tretjih držav, iz katerih je dovoljen uvoz ribiških proizvodov za prehrano ljudi
(notificirano pod dokumentarno številko K(2000) 4086)
(Besedilo velja za EGP)
(2001/40/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(2) Odločbe,
ob upoštevanju naslednjega:
(1) Odločba Komisije 97/296/ES [3], kakor je bila nazadnje spremenjena z Odločbo 2000/674/ES [4], navaja seznam držav in ozemelj, iz katerih je dovoljen uvoz ribiških proizvodov za prehrano ljudi. Del I Priloge navaja imena držav in ozemelj, ki jih obravnava posebna odločba, in del II imena držav in ozemelj, ki ustrezajo pogojem člena 2(2) Odločbe 95/408/ES.
(2) Odločbi Komisije 2001/36/ES [5] in 2001/39/ES [6] sta določili posebne uvozne pogoje za ribiške proizvode in proizvode iz ribogojstva s poreklom z Jamajke oziroma iz Češke republike. Jamajko in Republiko Češko je torej treba dodati v del I Priloge.
(3) Glede na resnost pomanjkljivosti, opaženih med inšpekcijskim obiskom v državi Saint Vincent in Grenadine, uvoz ribiških proizvodov iz te države ne bi smel biti dovoljen, zato je treba to državo izbrisati iz seznama v Prilogi.
(4) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga k tej odločbi nadomesti Prilogo k Odločbi 97/296/ES.
Člen 2
Ta odločba začne veljati 60 dni po objavi v Uradnem listu Evropskih skupnosti.
Člen 3
Ta odločba je naslovljena na države članice.
V Bruslju, 22. decembra 2000

Labels: 0
3
5
6